Ons ou volkie | OLGA SE OKSELTJIES
Ons ou volkie
Februarie 17, 2013 at 10:57 nm Olga	4 Kommentaar	My dogters het die naweek kom kuier. Dis altyd so ‘n vreugde wanneer hulle kom. My Tumi het toe ‘n ou Afrikaanse fliek gekyk. Ons het by haar aangesluit. Mapstikes! Wat ‘n vreugde om mense Afrikaans te hoor praat soos Afrikaans gepraat moet word. Drie uit elke vyf woorde was nie Engels nie. Dit was die dae toe mense, Afrikaanse mense nog trots in hulle (ons) taal gehad het.
Deesdae glo mense mos dat Afrikaans alles wat sleg en lelik is, teenwoordig. Daarom verkrag hulle ons taal gruwelik. Mens as dit vir Bettie kan laat gril, hoeveel te meer behoort dit nie afrikaans sprekendes die josie in te maak nie? Wat wou! Luister na Afrikaanse sangers, skrywers, akteurs, “glans” mense tydens onderhoude op radio of tv. Hulle voel net absoluut die drang om Afrikaans te bedonner met Engelse woorde sover as wat hulle praat. of “slang.” Dalk is dit ongelerrerdheid? Dalk suiwer traak-my-nie-agtigheid? Of dalk net eenvoudig luiheid. Daar is natuurlik die uitsonderings. Die mense wie vreugde vind in die prag van die Afrikaanse taal. Dog blyk hulle by verre in die minderheid te wees.
Gedagte van die dag: Daar is bekostigbare hulp verkrygbaar. By meeste boekwinkels of by almal se vriendin “GOOGLE.”
Entry filed under: Uncategorized.	Oor my wasgoed-lyn.	Vrotperskereën	4 Kommentaar Add your own
Kameel | Februarie 18, 2013 om 6:52 nm
O Olga, ek lewer nou so koes, koes hier kommentaar. My swaer die tokkelok kon so ‘n suiwer Afrikaans praat, en ‘n mens kon die pyniging op sy gesig sien wanneer Afrikaans “verkrag” word. Hy het die korrespondensie vir skoonseun sy besigheid behartig. Op ‘n dag vra skoonseun hom om asb tog nie sulke hoge Afrikaanse briewe uit te stuur nie want, “niemand praat meer so nie pa,”
Ek pleit skuldig op die nie suiwer Afrikaans nie…. dit gaan maar woes hier met die dan Engels, dan Afrikaans, dan Engels en Afrikaans saam…..
Olga | Februarie 18, 2013 om 8:45 nm
Die manier waarop die mense Afrikaans praat, laat my tot in my toontjie gril. Hulle kan ten minste net probeer aangesien hulle “rol modelle” vir Afrikaans sprekende kinders is. Maar nou ja, dis seker maar net ek wat so dink.
pieter posman | Februarie 18, 2013 om 10:56 nm
dit pomp my kuite ook 12b as die donners feitlik elke derde woord in engels se. Daar is tog perke. Sing kak maar praat Afrikaans of Engels. 👿
brieweuitdievreemde | Maart 31, 2013 om 3:43 nm
Hi Olga, was lank uit sirkulasie 🙂 Het gemengde gevoelens hieroor. Wanneer die geleentheid dit vereis kan ek suiwer Afrikaans gebruik met talle sg. “onverstaanbare” (egter suiwer Afrikaanse) woorde tussen-in. Dieselfde met Engels. Oorsee het sommige Britte en Australiers beweer my Engels was beter as hulle s’n (wat dit – sadly – heel moontlik was). My daaglikse omgangstaal (Engels / Afrikaans) is egter heel gemeng, miskien aspris. Waarteen ek daarmee probeer beswaar aanteken weet ek nie.